1991–92. – 1061 ár frá stofnun Alþingis.

115. löggjafarþing. – 381. mál.

619. Fyrirspurn

til heilbrigðis- og tryggingamálaráðherra um kostnað við fundaherferð og kynningu á vegum heilbrigðis- og tryggingamálaráðuneytisins.

Frá Kristni H. Gunnarssyni.

Hver er heildarkostnaður við fundi og kynningar heilbrigðis- og tryggingamálaráðherra innan lands frá 1. janúar til 23. mars 1992? Auk heildarkostnaðar er óskað eftirfarandi sundurliðunar:

Heildarkostnaður við auglýsingar í dagblöðum.

Heildarkostnaður við auglýsingar í útvarpi og sjónvarpi.

Heildarkostnaður við aðrar auglýsingar.

Heildarkostnaður við leigu á fundarsölum og annar beinn kostnaður við fundahald.

Heildarferðakostnaður heilbrigðis- og tryggingamálaráðherra, aðstoðarmanns hans og embættismanna.

Annar kostnaður.

Skriflegt svar óskast.